# KÜLÖNBÖZŐ BEÁLLÍTÁSOK

A gépre csatlakoztatott különböző eszközöket be lehet állítani.
Eredeti méret észlelés beállítása
Az eredeti méret észlelés funkcióval történő felismertetéshez az alábbi nyolc szabványos eredeti méret csoportból lehet választani.

Kiválasztás | Felismerhető eredeti méretek
--- | ---
Dokumentumüveg | Dokumentumadagoló-tálca (automatikus dokumentumadagoló)
AB-1 | A3, A4, A4R, A5, B4, B5, B5R | 11" x 17", 8-1/2" x 14", 8-1/2" x 11", A3, A4, A4R, A5, B4, B5, B5R
AB-2 | A3, A4, A4R, A5, B5, B5R, 216 mm x 330 mm (8-1/2" x 13") | A3, A4, A4R, A5, B4, B5, B5R, 11" x 17", 8-1/2" x 11", 216 mm x 330 mm (8-1/2" x 13")
AB-3 | A4, A4R, A5, B4, 8K, 16K, 16KR | A3, A4, A4R, A5, B4, 11"x17", 8-1/2" x 11", 216 mm x 330 mm (8-1/2" x 13"), 8K, 16K, 16KR
AB-4 | 216 mm x 340 mm (8-1/2" x 13-2/5"), A3, A4, A4R, A5, B5, B5R | A3, A4, A4R, A5, B4, B5, B5R, 11"x17", 8-1/2"x11", 216 mm x 340 mm (8-1/2"x13-2/5")
AB-5 | 216 mm x 343 mm (8-1/2" x 13-1/2"), A3, A4, A4R, A5, B5, B5R | A3, A4, A4R, A5, B4, B5, B5R, 11"x17", 8-1/2"x11", 216 mm x 343 mm (8-1/2"x13-1/2")
Inch-1 | 11" x 17", 8-1/2" x 14", 8-1/2" x 11", 8-1/2" x 11"R, 5-1/2" x 8-1/2" | A3, A4, 11" x 17", 8-1/2" x 14", 8-1/2" x 11", 8-1/2" x 11"R, 5-1/2" x 8-1/2"
Inch-2 | 11" x 17", 216 mm x 330 mm (8-1/2" x 13"), 8-1/2" x 11", 8-1/2" x 11"R, 5-1/2" x 8-1/2" | A3, A4, 11"x17", 216 mm x 330 mm (8-1/2"x13"), 8-1/2"x11", 8-1/2"x11"R, 5-1/2"x8-1/2"
Inch-3 | 11" x 17", 8-1/2" x 13-2/5" (216 mm x 340 mm), 8-1/2" x 11", 8-1/2" x 11"R, 5-1/2" x 8-1/2" | A3, A4, 11"x17", 8-1/2"x13-2/5 (216 mm x 340 mm), 8-1/2"x11", 8-1/2"x11"R, 5-1/2"x8-1/2"

Észlelés visszavonása a dokumentumüvegen
A dokumentumüvegen letiltható az eredeti méret felismerése. Ha ez megtörténik, akkor a dokumentumüvegre helyezett eredetiket a rendszer mindig speciális méretű eredetinek tekinti.
Dokumentumadagoló letiltása
Ezzel a beállítással letilthatja az automatikus dokumentumadagolót, például akkor, ha az adagoló meghibásodik. (Ha engedélyezte ezt a beállítást, a lapolvasás továbbra is lehetséges a dokumentumüveg használatával.)
Eredeti adagolási mód
Az alábbi eredeti adagolási módok állíthatók be az alapértelmezett működéshez másolás, képküldés, lapolvasás merevlemezre és külső memóriaeszközre való mentés üzemmódokban. Ha valamelyik módot gyakran használja, akkor másik módban nem kell mindig kiválasztania, ha szüksége van rá.

- Vegyes méretű eredeti (Egyező szélesség (csak Másolás módban/Különböző szélesség))
- Lassú beolvasás mód
- Üres oldal kihagyása*

* Fax mód és internet fax mód kivételével.
Duplex letiltása
Ez a funkció a kétoldalas nyomtatás letiltására használható, például akkor, ha a duplex modul meghibásodik.
Nagy kapacitású kazetta letiltása
Ezzel a beállítással letiltható a nagy kapacitású tálca használata, például akkor, ha az meghibásodik.
Opcionális papírfiók letiltása
Ezzel a beállítással letiltható az opcionális papírfiók, például meghibásodás esetén.
Tálca beállítás tiltása
Ezzel a beállítással letilthatja a tálca beállításokat (kivéve az oldalsó tálcára vonatkozókat).
Finisher letiltása
Ezzel a beállítással letiltható a finisher vagy a gerinctűző finisher használata, például akkor, ha az meghibásodik.
Eltolás letiltása
Az eltolás letiltása.
Tűző letiltása
Ezzel a beállítással letiltható a tűzés használata, például a finisher vagy a gerinctűző finisher tűzőegységének meghibásodása esetén.
Gerinctűzés pozíciójának beállítása
Ezzel a beállítással adhatja meg a tűzési pozíciót (hajtási pozíciót) ha a gerinctűző finisher telepítve van, és használja a gerinctűzés funkciót.
Az értéket az egyes papírméretek alapállásától mérve +/-5,0 mm között 0,2 mm-es lépésekben lehet állítani.
Lyukasztás letiltása
Ezzel a beállítással letiltható a lyukasztás használata, például a finisher vagy a gerinctűző finisher lyukasztó moduljának meghibásodása esetén.
Színes mód letiltása
(Színekkel kapcsolatos probléma esetén)
Ha egy színekkel kapcsolatos hiba miatt nem lehetséges a másolás, a színes mód használata ideiglenesen le lesz tiltva. A fekete-fehér nyomtatás továbbra is használható lesz.
Ez a funkció csak végszükség esetén használandó. Ha ez a beállítás egyszer engedélyezve lett, csak szerviztechnikus tudja törölni a beállítást. Azonnal vegye fel a kapcsolatot a gép viszonteladójával vagy a Gyorsindítási útmutatóban megadott legközelebbi hivatalos szervizképviselettel, hogy szakembert hívjon a beállítás törléséhez, illetve a probléma megszüntetéséhez.
Automatikus papírválasztás beállítása
Megadhatók az Automatikus papírválasztás funkció által kiválasztandó papírtípusok*. Válassza ki az alábbi beállítások egyikét:

- Normál papír
- Normál és újrahaszn. papír
- Újrahasznosított Papír

Az Automatikus papírválasztás funkció nem fog más papírtípust kiválasztani, csak az ezzel a beállítással megadott papírtípusokat.

*
  Mindegyik papírtálcára beállíthatja a papírtípust a [Rendszerbeállítások] használatával a „Beállítás mód” → [Papírtálca beállítások] részben.

Tandem csatlakozás beállítása
Ha két TCP/IP-protokollal kommunikáló gépet használnak hálózati nyomtatóként, ezzel a beállítással konfigurálhatja a tandem kisegítőként funkcionáló gép portszámát és IP-címét.
Főgép mód letiltása
A tandem küldés megakadályozásához engedélyezze ezt a beállítást. (Általában erre a beállításra nincs szükség.)
Algép mód letiltása
A tandem fogadás megakadályozásához engedélyezze ezt a beállítást. (Általában erre a beállításra nincs szükség.)
Ha a tandem funkciót engedélyezett felhasználói hitelesítés mellett szeretné használni, akkor a főgépen és az alárendelt gépen is ugyanazt a bejelentkezési nevet és jelszót kell használni. Ha nem ugyanazt a bejelentkezési nevet és jelszót használják, akkor előfordulhat, hogy az oldalszámláló nem növeli a megfelelő felhasználó számlálót, vagy csak a főgép tud nyomtatni.
A portszám alapértelmezett gyári beállítása [50001]. Hacsak nem tapasztal problémákat ezzel a beállítással, ne változtassa meg a portszámot.
Szabványos észlelés automatikus színes módban
Ha a Színes mód Auto értékre van állítva Másolás módban, a színes és a fekete-fehér eredeti közötti automatikus választás színérzékenységének finomságát egy 5 fokozatú skálán lehet kiválasztani. Ha a beállítás [Inkább F/F], könnyebb a fekete-fehér eredeti felismerése. Ha a beállítás [Inkább színes], könnyebb a színes eredeti felismerése.
Regisztrációs beállítás
A gépre csatlakoztatott különböző eszközöket be lehet állítani.
Ha színes nyomtatás végrehajtásakor a színek nincsenek a megfelelő helyen a kinyomtatott anyagon, lehetőség van a színek nyomtatási helyzetének módosítására.
Ha szeretné világosítani a kiválasztott színt, a megvilágítás beállításához koppintson az [Automatikus beállítás] gombra. A gomb megnyomásakor megjelenik egy üzenet. Koppintson a [Végrehajt] gombra.
Merevlemez optimalizálása
A gépre csatlakoztatott különböző eszközöket be lehet állítani.
Ez a funkció az adatok töredezettség-mentesítésével optimalizálja a gép merevlemezét. Ha egy feladat folyamatban van, megjelenik egy üzenet, és az optimalizálás a feladat befejezéséig nem kezdődik el. Az optimalizálás közben nem lehet végrehajtani az alábbi műveleteket:

- A Beállítás mód elérése (webes verzió) és nyomtatási adatok fogadása
- Gombok használata a kezelőpanelen
- A gép kikapcsolása a hálózati főkapcsolóval.
- Automatikus árammegszakítás

Ha az optimalizálás befejeződött, a gép automatikusan újraindul.
Ha a dokumentumtárolás funkciót gyakran használja, és a fájlok kiadása meglehetősen lassúnak tűnik, a merevlemez optimalizálása javíthat a teljesítményen.
Égető egység tisztítási md
Ezzel a funkcióval tisztítható a készülék égető egysége, ha a papír nyomtatott oldalán pontok vagy szennyeződés jelenik meg. A funkció futtatásakor "V" nyomtatódik a papírlapra és a készülék megtisztítja az égető egységet.
Amennyiben a funkció első használatát követően nem tapasztal javulást, próbálja meg ismét futtatni a funkciót.
Fixálóegység beállításai
Ezekkel a beállításokkal lehet a papír súlyának megfelelően szabályozni a festék fixálási hőmérsékletét.
Ezek a beállítások a következő papírtípusokra vonatkoznak: normál papír, újrahasznosított papír, perforált papír, előnyomott papír, fejléces papír, színes papír, valamint felhasználó típusú papír.
Választhat „60 g/m2 - 89 g/m2” vagy „90 g/m2 - 105 g/m2” („16 - 23 lbs.” vagy „23+ - 28 lbs.”) papírt.

- Ügyeljen arra, hogy csak olyan papírt használjon, melynek súlya az itt beállított súlytartományba esik. Ne keverjen a tálcában lévő papírhoz normál vagy egyéb, a tartományon kívül eső papírt.
- A beállítások módosítása esetén a változások a gép újraindítását követően lépnek érvénybe. A gép újraindításához lásd „A GÉP BEKAPCSOLÁSA” részt „A GÉP HASZNÁLATA ELŐTT” fejezetben.

Lista Nyomtatása
A Listanyomtatás [Egyoldalas] vagy [Kétoldalas] beállításának a megadása.
Fekete csíkok csökkentése
Adja meg, hogy használja-e a fekete csíkok csökkentése funkciót.
A fekete csíkok csökkentése az Eredeti beolvasása, Másolás, Képküldés és Lapolvasás merevlemezre funkciókhoz használható.
Ha a fekete csíkok csökkentése engedélyezett, a következő opciók közül választhat.

- Vékony fekete csíkok feldolgozása
- Normál
- Vékony és vastag fekete csíkok feldolgozása

Figyelmeztető üzenet megjelenítése fekete csík észlelésekor.
Állítsa be ezt az opciót, ha figyelmeztető üzenetet kíván megjeleníteni, amikor a dokumentumadagoló fekete csíkokat észlel.
Vissza a tetejére