# A FELHASZNÁLÓI KÉZIKÖNYV HASZNÁLATA

## Áttekintés

Ez a rész a Felhasználói kézikönyv használatának módját mutatja be.
Egy kívánt funkció megjelenítéséhez a mód átkapcsolása után válassza ki a megfelelő címet. Vagy válassza ki azt a tartalom, a tárgymutató vagy a keresés segítségével.

1. #### Kattintson a megtekinteni kívánt üzemmódnak megfelelő lapra.

2. #### Koppintson a megtekinteni kívánt elemre a képernyő bal oldalán megjelenő menüben.

   A menü kibontása után kattintson a megtekinteni kívánt elemre annak megnyitásához.

### Tartalom, keresés, tárgymutató funkciók

Egy funkció megjeleníthető a Tartalom, Keresés és Tárgymutató segítségével is.

###### Megjelenítés a Tartalomból

A [TARTALOM] fülre kattintva megjelenik a Felhasználói kézikönyv tartalomjegyzéke. Kattintson a megtekinteni kívánt elemre.

###### Keresés és megjelenítés

Írja be a keresőszót, majd kattintson a [KERESÉS] gombra a keresés eredményeinek megjelenítéséhez. Kattintson a megtekinteni kívánt elemre.

###### Megjelenítés a tárgymutatóból

A [TÁRGYMUTATÓ] fülre kattintva megjelenik a tárgymutató képernyő. Kattintson a megtekinteni kívánt elemre.

### A Felhasználói kézikönyvben használt ikonok jelentése

| Olyan helyzetre figyelmeztet, amely halált vagy súlyos személyi sérülést okozhat. Olyan helyzetre figyelmeztet, amely személyi sérülést vagy anyagi kárt okozhat.
| Olyan helyzetre figyelmeztet, amely a gép rongálódását vagy meghibásodását okozhatja.
| Kiegészít egy funkciót vagy egy műveletsort.
| Egy funkció vagy műveletsor korlátozását részletezi.
| Ismerteti, hogyan kell leállítani vagy kijavítani egy műveleteket.
| A beállítás módhoz kapcsolód rutineljárást ismertet.

### A beállítás mód jelzése (rendszergazdának)

A készülék a rendszergazdák számára egy „Beállítás módot” biztosít. Ebben a rendszergazdák módosíthatják vagy rögzíthetik az egyes funkciók alapértelmezett értékeit és konfigurálhatják a hálózati beállításokat.
Amikor a készülék használatához a beállítás mód szükséges, a kézikönyv az ahhoz kapcsolódó műveletsorokat a következő példákban bemutatott módon tartalmazza.
A nyilakat követve koppintson vagy kattintson a menüelemekre, és válassza ki a kívánt elemet.

- ###### Elforgatásos másolás beállítása:

- A „Beállítás mód (rendszergazda)” menüben válassza a [Rendszerbeállítások] → [Másolási Funkció Beállítások] → [Másolási Funkció Beállítások] → [Elforgatásos másolás beállítása] menüpontot.

- ###### A Kezdő képernyő lista szerkesztése:

- A „Beállítás mód (webes verzió)” menüben válassza ki a [Felhasználói vezérlés] → [Kedvenc művelet csoport lista] → [Kezdő képernyő lista] pontot. (Rendszergazda jogosultságot igényel.)

### Leírások a kézikönyvben

- A Felhasználói kézikönyvben található képernyők és ikonok különbözhetnek a készüléken ténylegesen megjelenőktől.
- A Felhasználói kézikönyvben bemutatott illesztőprogramok és szoftverek telepítésének módjáról tájékozódjon a Szoftvertelepítési útmutatóból.
- Az operációs rendszerekkel kapcsolatos kérdésekről tájékozódjon az operációs rendszer kezelői kézikönyvéből vagy szükség esetén használja a megfelelő súgó funkciót.
- A Felhasználói kézikönyvben a képernyők és műveletsorok magyarázata a Windows Vista® példáján van megadva. A képernyők az operációs rendszer vagy a használt alkalmazás verziójától függően eltérőek lehetnek.
- A képernyők és műveletsorok leírása a Mac OS X esetében a Felhasználói kézikönyvben a Mac OS X v10.4 verziójára vonatkozik. A képernyők az operációs rendszer vagy a használt alkalmazás verziójától függően eltérőek lehetnek.
- Ahol „MX-xxxx” látható a Felhasználói kézikönyvben, az „xxx”-et helyettesítse be az Ön által használt típus nevével.
- Ez a kézikönyv tartalmaz utalásokat a fax funkcióra. Felhívjuk azonban a figyelmet arra, hogy egyes országokban és régiókban a fax funkció nem elérhető.
- A Felhasználói kézikönyv tartalmát nagy gondossággal állítottuk össze. Ha azonban a kézikönyv használata során kérdése merül fel, nyugodtan forduljon a hivatalos márkaképviselethez.
- A készülék szállítás előtt szigorú minőségellenőrzésen és átvizsgáláson esett át. Ha mégis valamilyen hibát tapasztal, lépjen kapcsolatba a forgalmazóval vagy a hivatalos márkaképviselettel.
- A törvényben foglalt eseteken kívül a SHARP Corporation nem vállal felelősséget a termék vagy opcionális kiegészítőinek az ügyfél vagy harmadik fél általi helytelen használata miatt fellépő hibákért vagy a hibák miatt fellépő esetleges károkért.
- A tartalom javítása céljából Felhasználói kézikönyvben leírtak előzetes értesítés nélkül módosulhatnak.
- A kiegészítő berendezések általában opcionálisak. Viszont egyes modellek bizonyos kiegészítő berendezéseket alapfelszereltségként tartalmaznak.
- A Felhasználói kézikönyvben található leírások általában feltételezik, hogy a nagy kapacitású tálca, a gerinctűző finisher (50 lap tűzésére alkalmas) és a lyukasztó modul telepítve vannak az MX-2640N/MX-3140N/MX-3640N készülékre. Ugyanakkor néhány helyen a kézikönyv egy-egy funkció vagy műveletsor leírásakor a fentiektől eltérő kiegészítő berendezések telepítését feltételezi.
- A műszaki jellemzők vagy leírások a termék használatának helye vagy a termék típusa függvényében eltérőek lehetnek.

Vissza a tetejére