# A LÉZEREGYSÉG TISZTÍTÁSA

## Áttekintés

Ha a készülékben található lézeregység elszennyeződik, a nyomtatott képen különböző vonalminták (színes vonalak) jelenhetnek meg. Ha vonalminták (színes vonalak) jelennek meg, tisztítsa meg a lézer egységet.
A szennyezett lézeregység okozta vonalak (színes vonalak) azonosítása

- A színes vonalak mindig azonos helyen jelennek meg. (A vonalak soha nem feketék.)
- A színes vonalak a papír adagolási irányával párhuzamosak.
- A színes vonalak nem csak a másolatokon, hanem a számítógépről indított nyomtatási munkáknál is láthatók. (Ugyanazok a vonalak jelennek meg a másolatokon és nyomatokon.)

## Használat

Nyissa ki az előlapot.
Tolja a festékporgyűjtő tartály zárját kioldási helyzetbe, nyomja le addig, amíg a festékporgyűjtő tartály megáll, majd finoman emelje meg és vegye ki.
Vegye ki a lézeregység tisztító eszközét.
A tisztító eszköz az előlaphoz van rögzítve.
(1) Emelje meg a tisztító eszköz jobb oldalát, és akassza ki a tartófülből. (2) A tartófül tetején átemelve hátul tegye le.
(3) A tisztítóeszközt a vezértengely körül forgatva válassza le a bal oldali tartófülről.
Ellenőrizze, hogy a tisztító eszköz végén lévő tisztítófej nem piszkos-e.
Ha a tisztítófej piszkos, vegye le, és cserélje ki egy tisztára. A tisztító cseréjét lásd az 5. – 7. lépésben. Ha a tisztító nem szennyezett, ugorjon a 8. lépésre.
Nyissa ki a belső borítást, és vegye ki a csere tisztítófejet.
A csere tisztítófejek a belső borításon találhatók.
Fogja meg a tisztítófej végét és húzza ki a borításból.
Vegye le a piszkos tisztítófejet a tisztító eszköz végéről.
Erősen fogja meg az eszközt közel a fej rögzítési helyéhez, majd a másik kezével nyomja be a fejet rögzítő kapcsot, és vegye le a tisztítófejet.
A használt tisztítófejet tegye vissza a belső borításra. Fontos, hogy a tisztítófej cseréje után zárja vissza a belső borítást.
Rögzítse az új tisztítófejet a tisztító eszközre.
Igazítsa a tisztítófejen lévő kapcsot a tisztító eszköz rögzítő nyílásához. Fogja erősen a tisztítófejet, és nyomja be a tisztító eszközt.
Lefelé néző tisztítófejjel lassan helyezze az eszközt a megtisztítani kívánt nyílásba.
Fontos, hogy a tisztítófej lefelé nézzen. A tisztítandó területeket az (A)-hoz hasonló címkék jelzik.
Tolja be teljesen a nyílásba a tisztító eszközt, majd húzza kifelé.
Addig húzza kifelé a tisztítóeszközt, amíg nem érzi, hogy a hegye elhagyta a lézer egység tisztítandó felületét.
Ismételje meg a 9 lépést kétszer-háromszor, majd vegye ki a tisztító eszközt.
Ismételje a 8 – 10 lépéseket, amíg minden nyílást meg nem tisztított a lézer egységben (4 nyílás).
Összesen négy helyet kell megtisztítani a lézer egységben, ahogyan az ábra mutatja.
Tisztítsa meg az összes nyílást.
Tegye vissza a tisztító eszközt.
(1) Illessze a tisztítóeszközt a vezértengelyre és forgassa el, majd helyezze a szélét (a tisztító oldalát) a bal oldali tartófülre.
(2) Tegye a tisztító eszköz jobb oldalát a belső oldalra a tartófülön átemelve.
(3) Forgassa rá a tisztítóeszközt a tartófülre.
Nyomja be a festékporgyűjtő tartályt a gépbe.
Nyomja be a tartályt, amíg a helyére nem kattan.
Zárja vissza a festékporgyűjtő tartályt.
Tolja a festékporgyűjtő tartály zárját zárt helyzetbe.
Zárja vissza az elülső borítót.
Vissza a tetejére